नई दिल्ली.
दिल्ली में बढ़ते कोरोना (Corona) मामलों के बीच अब डॉक्टरों में भी संक्रमण तेजी से फैल रहा है. सर गंगा राम अस्पताल के 37 डॉक्टर कोरोना की चपेट में आ चुके हैं वहीं एम्स अस्पताल के काफी डॉक्टर भी कोरोना संक्रमित हो गये हैं.
ऐसे में दिल्ली के मुख्यमंत्री अरविंद केजरीवाल (Arvind Kejriwal) ने बढ़ते मामलों पर गंभीर चिंता जताते हुए कहा है कि सभी कोरोना पॉजिटिव डॉक्टर्स के जल्द से जल्द स्वास्थ्य लाभ की कामना करते हैं. उन्होंने कहा कि डॉक्टर्स हमारे हीरो हैं और उनकी किसी भी प्रकार की मदद के लिए सरकार हमेशा तत्पर है.
दरअसल सर गंगा राम अस्पताल के 37 डॉक्टर के कोरोना संक्रमित हो जाने के बाद अस्पताल के चेयरमैन डीएस राणा ने सीएम केजरीवाल से उनके आवास पर आज मुलाकात की. सभी डॉक्टरों की सिलसिलेवार रिपोर्ट भी सीएम केजरीवाल को दी.इस दौरान विधायक राघव चड्ढा भी मौजूद रहे.
सीएम केजरीवाल ने कहा कि हमारे डाॅक्टर्स को कुछ नहीं होना चाहिए, उन्हें बेहतर इलाज दिया जाए. कोविड-19 के खिलाफ इस लड़ाई में हमारे यह डाॅक्टर हीरो हैं. मैं भगवान से प्रार्थना करता हूं कि कोरोना से संक्रमित हुए सभी डाॅक्टर्स जल्द से जल्द स्वस्थ्य हों.
चेयरमैन डी.एस. राणा ने सीएम को बताया कि सर गंगा राम अस्पताल में जितने भी डाॅक्टर कोरोना पाॅजिटिव पाए गए हैं, उनमें से अधिकतर लोग एसिम्टोमैटिक हैं. कुछ डाॅक्टर्स की उम्र अधिक है, जिन्हें एहतियात के तौर पर अस्पताल में भर्ती करा दिया गया है ताकि उन्हें किसी तरह का कोई दिक्कत न हो और वे जल्द स्वस्थ्य हो सकें.undefined
ब्रेकिंग न्यूज़ हिंदी में सबसे पहले पढ़ें News18 हिंदी | आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी |
Tags: CM Arvind Kejriwal, Corona in Delhi, COVID 19, Delhi Government
FIRST PUBLISHED : April 09, 2021, 20:27 IST
awa_Deva hin_Deva hin_Deva hin_Deva hin_Deva hin_Deva bho_Deva eng_Latn eng_Latn